Рођен је 20. новембра 1951. године у Требињу, од оца Лазара и мајке Љубице рођене Иванковић. Гимназију је завршио у Требињу, а Медицински факултет и специјализацију из урологије на Универзитету у Београду. Ради у Општој болници Требиње. Два пута је био биран за директора Болнице. Оснивач је уролошког одјељења у Болници. Учесник је Отаџбинско-ослободилачког рата од првог до посљедњег дана. Био је директор Ратне болнице у Требињу и руководио Ратном болницом у Чајничу. Ожењен је и има двије кћерке. У слободно вријеме пише пјесме. Члан је Удружења књижевника Републике Српске и члан Жирија за додјелу Дучићеве награде.